**Et verdipapirfond** er en kollektiv investering der mange andelseiere går sammen om å plassere sine midler i verdipapirmarkedet. Verdipapirfondet er en egen juridisk enhet som eies av andelseierne, og midlene i fondet forvaltes av et forvaltningsselskap med konsesjon fra myndighetene.

Ulike verdipapirfond
--------------------

*Verdipapirfondenes forening* klassifiserer inndelingen av verdipapirfond i fire hovedtyper, og en rekke undergrupper. Poenget med inndelingen er at det skal bli oversiktlig og lett å sammenligne avkastning, risiko og kostnader mellom reelt sammenlignbare fond. Verdipapirfond er en lovbeskyttet betegnelse, men den generiske betegnelsen fond er det ikke. Aksjefond, obligasjonsfond, pengemarkedsfond og kombinasjonsfond er alle sammen verdipapirfond.

Lovregulering
-------------

*Verdipapirfondloven* regulerer verdipapirfondenes og forvaltningsselskapenes organisering og handlefrihet. Reguleringen av verdipapirfond skal sikre at andelseiernes interesser blir ivaretatt. 

Reguleringen av verdipapirfond skal blant annet sikre andelseiere

* Informasjon om historisk avkastning, risiko og kostnader
* Spredning og begrensning av risiko

For spareprodukter uten regulering må andelseieren selv ta ansvar for sine interesser.
Syndikerte eiendomsfond, private equity-fond, de fleste hedgefond og såkalte strukturerte produkter er ikke verdipapirfond, og heller ikke underlagt samme regulering.

Tilsyn
------

Finanstilsynet har ansvar for å kontrollere at forvaltningsselskapene driver sin virksomhet i henhold til loven og forskriftene. Finanstilsynet skal godkjenne alle verdipapirfond registrert i Norge. En viktig del av tilsynets arbeid er stedlige inspeksjoner hos selskapene, hvor blant annet rutiner, systemer og praksis kontrolleres. Tilsynet kontrollerer også at de ansvarlige i selskapene har den nødvendige kompetansen som kreves.

Bransjenormer
-------------

Medlemmene av Verdipapirfondenes forening har utarbeidet flere bransjenormer som regulerer flere virksomhetsområder, blant annet informasjon og markedsføring.

Forvaltningsselskap for verdipapirfond
--------------------------------------

I juni 2020 var det 28 norske forvaltningsselskap for verdipapirfond med konsesjon fra Finanstilsynet, hvorav én filial av utenlandsk foretak:

| Forvaltningsselskap | Organisasjonsnummer |
| --- | --- |
| Alfred Berg Kapitalforvaltning AS | 956 241 308 |
| Borea Asset Management AS | 987 909 889 |
| C WorldWide Asset Management AS | 946 479 063 |
| Danske Invest Asset Management AS | 957 424 775 |
| DNB Asset Management AS | 880 109 162 |
| Eika Kapitalforvaltning AS | 979 561 261 |
| Equinor Asset Management ASA | 981 363 876 |
| FIRST Fondene AS | 994 832 107 |
| Fondsfinans Kapitalforvaltning AS | 981 635 647 |
| Fondsforvaltning AS | 963 173 873 |
| FORTE Fondsforvaltning AS | 895 499 382 |
| FRAM Fondene AS | 887 033 722 |
| Heimdal Forvaltning AS | 989 774 697 |
| Holberg Fondsforvaltning AS | 982 076 218 |
| Holmen Fondsforvaltning AS | 995 977 141 |
| KLP Kapitalforvaltning AS | 968 437 666 |
| Landkreditt Forvaltning AS | 981 340 124 |
| Nordea Funds, Norwegian Branch | 912 651 045 |
| Norse Forvaltning AS | 991 926 623 |
| ODIN Forvaltning AS | 957 486 657 |
| Pareto Asset Management AS | 977 287 677 |
| Sector Gamma AS | 990 578 362 |
| Sissener AS | 991 658 807 |
| SKAGEN AS | 867 462 732 |
| SR-Forvaltning AS | 983 054 560 |
| Storebrand Asset Management AS | 930 208 868 |
| Storm Capital Management AS | 989 309 439 |
| Vibrand Kapitalforvaltning AS | 947 489 771 |
|

Referanser
----------

1. ↑  Hva er verdipapirfond? Arkivert 16. oktober 2016 hos Wayback Machine.
2. ↑  Ulver i fondsklær
3. ↑  Tilsyn med forvaltningsselskaper for verdipapirfond Arkivert 24. september 2009 hos Wayback Machine.
4. ↑  Bransjenormer for medlemmer av Verdipapirfondenes forening Arkivert 13. februar 2010 hos Wayback Machine.
5. ↑  Finanstilsynets virksomhetsregister *Finanstilsynet.no*

Se også
-------

* Verdipapirsentralen

Eksterne lenker
---------------

* Altomfond.no
* Verdipapirfondenes forening
* Kredittilsynet
* Verdipapirfondloven
* Regulering av verdipapirfond

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NDL **·** NKC
 |